b'\n_START_ARTICLE_\nRegenerativno zaviranje\n_START_PARAGRAPH_\nRegenerativno zaviranje (ang. regenerative braking) je tehnologija, ki pretvori del kineti\xc4\x8dne energije vozila v drugo obliko (najve\xc4\x8dkrat elektri\xc4\x8dno), ki se jo lahko potem ponovno uporabi. Klasi\xc4\x8dne zavore pretvorijo kineti\xc4\x8dno energijo preko trenja v toplotno in jo s tem izgubijo._NEWLINE_Najpogosteje se za regenerativno zaviranje uporablja elektri\xc4\x8dni motor, ki lahko deluje tudi kot elektri\xc4\x8dni generator. V primeru \xc5\xbeeleznic se proizvedena elektrika vrne preko pantografa ali tretjega tira nazaj v omre\xc5\xbeje. Pri elektri\xc4\x8dnih avtomobilih se elektri\xc4\x8dna energija shrani v baterijah._NEWLINE_Drugi na\xc4\x8dini shranjevanja energije so stisnjen zrak ali vztrajnik, ki se vrti pri zelo visokih obratih._NEWLINE_Kljub regenerativnem zaviranju so \xc5\xa1e vedno potrebne konvencionalne zavore. Regenerativno zaviranje ne deluje efektivno pri majhnih hitrostih in ne more povsem ustaviti vozila. Prav tako je za parkiranje potrebna ro\xc4\x8dna zavora. Ker ima ve\xc4\x8dina avtomobilov pogon samo na dve kolesi, deluje regenerativno zaviranje samo ti dve kolesi._NEWLINE_Bencinski in dizelski motorji imajo tudi mo\xc5\xbenost zaviranja z motorjem, vendar je le-to neregenativno._NEWLINE_Regenerativno zaviranje pri elektri\xc4\x8dnih lokomotivah lahko vrne energijo v omre\xc5\xbeje, vendar mora biti elektri\xc4\x8dna napetost in frekvenca ista kot omre\xc5\xbena._NEWLINE_Dinami\xc4\x8dno zaviranje je lahko regenerativno ali pa reostati\xc4\x8dno (negenerativno) pri dizel-elektri\xc4\x8dnih lokomotivah - elektri\xc4\x8dna energija, ki se proizvede se preko radiatorjev kot toplotna energija spusti v okolje.'